L 157/10
BG
Официален вестник на Европейския съюз
10.6.2022 г.
(6)
В съответствие със заключенията на Съвета относно Европейския механизъм за подкрепа на мира тази мярка за помощ ще даде възможност на участващите в BMTF държави, които не са членки на ЕС, да реагират самостоятелно на кризи.
Чрез обединяването на пет държави от Западните Балкани тази мярка за помощ ще допринесе и за постигането на по-широките цели на ОВППС/ОПСО в региона, например насърчаването на регионалното сътрудничество и диалог.
(7)
След приключване на тази мярка за помощ върховният представител ще извърши оценка на нейното въздействие, както и на управлението и използването на предоставеното оборудване.
Тя ще послужи като основа на процеса на извличане на поуки, който има за цел да се определи ефективността на мярката за помощ и нейната съгласуваност с цялостната стратегия и политики на Съюза в държавата бенефициер.
(8)
Мерките за помощ трябва да бъдат изпълнявани в съответствие с принципите и изискванията, определени в Решение (ОВППС) 2021/509, и по-специално съгласно Обща позиция 2008/944/ОВППС на Съвета (2), и в съответствие с правилата за изпълнението на приходите и разходите, финансирани по Европейския механизъм за подкрепа на мира.
(9)
Съветът заявява отново решимостта си да защитава, утвърждава и зачита правата на човека, основните свободи и демократичните принципи и да укрепва принципите на правовата държава и доброто управление в съответствие с Устава на ООН, Всеобщата декларация за правата на човека и международното право, по-специално международното право в областта на правата на човека и международното хуманитарно право,
ПРИЕ НАСТОЯЩОТО РЕШЕНИЕ:
Член 1 Създаване, цели, обхват и продължителност 1.
Създава се мярка за помощ в полза на BMTF („бенефициера“), която ще се финансира по линия на Европейския механизъм за подкрепа на мира („мярката за помощ“). 2.
Целта на мярката за помощ е да се подкрепи изграждането на капацитет на BMTF чрез осигуряване на необходимото оборудване и материали за медицинските звена на въоръжените сили на участващите държави, а именно Албания, Босна и Херцеговина, Черна гора, Северна Македония и Сърбия – с цел укрепване на военномедицинския капацитет на региона и в крайна сметка на усилията за оказване на помощ на цивилното население.
3.
С оглед на постигането на целта, посочена в параграф 2, чрез мярката за помощ се финансират:
а) средства за мобилност (медицински превозни средства и превозни средства с повишена проходимост); б) полеви болници Роля 2; в) лабораторно оборудване и консумативи; г) оборудване за информационни и комуникационни технологии. 4.
Продължителността на мярката за помощ е 36 месеца от датата на сключване на договора между администратора за мерките за помощ, който действа като разпоредител с бюджетни кредити, и субекта, посочен в член 4, параграф 2 от настоящото решение, в съответствие с член 32, параграф 2, буква а) от Решение (ОВППС) 2021/509.
Член 2 Финансови договорености 1.
Референтната финансова сума, предназначена за покриване на разходите, свързани с мярката за помощ, е 6 000 000 EUR. 2.
Управлението на всички разходи се извършва в съответствие с Решение (ОВППС) 2021/509 и с правилата за изпълнението на приходите и разходите, финансирани по Европейския механизъм за подкрепа на мира.
(2) Обща позиция 2008/944/ОВППС на Съвета от 8 декември 2008 г. определяща общи правила за режим на контрол върху износа на военни технологии и оборудване (ОВ L 335, 13.12.2008 г., стр. 99).